laion/Wikipedia-Exotic huggingface dataset:
পিপরুল ইউনিয়ন

পিপরুল ইউনিয়ন বাংলাদেশের রাজশাহী বিভাগের নাটোর জেলার নলডাঙ্গা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৯.৫৫.৮৭। নলডাঙ্গা উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৯৯০০ একর বা ৪০.০৭ বর্গকিলোমিটার। এর উত্তরে খাজুরা ইউনিয়ন, পূর্বে সিংড়া উপজেলা, দক্ষিণে নাটোর সদর উপজেলার দিঘাপাতিয়া ইউনিয়ন এবং পশ্চিমে নলডাঙ্গা পৌরসভা ও মাধনগর ইউনিয়ন অবস্থিত। ইউনিয়নের মাঝামাঝি দিয়ে বারনই নদী প্রবাহিত হয়েছে। পিপরুল ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। ২০১১ সালের আদমশুমারি অনুযায়ী পিপরুল ইউনিয়নের মোট জনসংখ্যা ছিল ২৮৬১৪ জন, যারা ৭২৩৭ টি পরিবারে বসবাস করে, যার মধ্যে পুরুষ হল ১৪১৮১ জন এবং নারী হল ১৪৪৩৩ জন। পিপরুল ইউনিয়নের গড় সাক্ষরতা হার ৪৮.২%। তার মধ্যে নারী শিক্ষার হার ৪৫.৬% এবং পুরুষ শিক্ষার হার ৫০.৮%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ পাটুল দাখিল মাদ্রাসা ও কালিগঞ্জ উচ্চ বিদ্যালয় উল্লেখযোগ্য পিপরুল ইউনিয়নের অর্থনীতি মূলত কৃষি নির্ভর।এছাড়াও এখানে সীমিত আকারে মৎস্য চাষ করে থাকেন এলাকার মৎস্য চাষীরা। বাংলাদেশের ইউনিয়ন বাংলাদেশে স্থানীয় সরকার রাজশাহী বিভাগ Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ২: ইউনিয়ন পরিসংখ্যান। ঢাকা: বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ৩৭৭। ৯ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ ফেব্রুয়ারি ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Rajshahi Division" [রাজশাহী বিভাগ] (পিডিএফ)। www.bbs.portal.gov.bd (ইংরেজি ভাষায়)। বাংলাদেশ পরিসংখ্যান ব্যুরো। জুলাই ২০১৬। সংগ্রহের তারিখ ৪ এপ্রিল ২০১৭।  পিপরুল ইউনিয়ন ওয়েব্যাক মেশিনে আর্কাইভকৃত ১৭ মে ২০১৭ তারিখে — বাংলাদেশ জাতীয় তথ্য বাতায়ন
জালাল আহমদ (স্থপতি)

জালাল আহমদ (জন্ম ১৯৫৯) হলেন একজন বাংলাদেশী স্থপতি। তিনি বাংলাদেশ স্থপতি ইনস্টিটিউটের ২০তম কাউন্সিলের সাধারণ সম্পাদক ছিলেন এবং কমনওয়েলথ অ্যাসোসিয়েশন অফ আর্কিটেক্ট-এর সহ-সভাপতি। আহমদ ১৯৫৯ সালে তৎকালীন পূর্ব পাকিস্তানের (বর্তমান বাংলাদেশ) সিলেট জেলায় জন্মগ্রহণ করেন। তিনি বাংলাদেশ প্রকৌশল বিশ্ববিদ্যালয় থেকে ব্যাচেলর অফ আর্কিটেকচার ডিগ্রি লাভ করেন। বিশ্ববিদ্যালয় পড়াকালীন স্থপতি সাইফ উল হক ও এহসান খান তার বন্ধু ছিলেন। আহমদ তার কর্মজীবন শুরু করেন ১৯৮৩ সালে ডায়াগ্রাম আর্কিটেক্ট দিয়ে। তার বিশ্ববিদ্যালয়ের দুই বন্ধুসহ তিনি এই স্থাপত্য ফার্ম প্রতিষ্ঠা করেন। তিনি ১৯৮৩ সালে প্রতিষ্ঠিত স্থাপত্য বিষয়ক গবেষণা প্রতিষ্ঠান চেতনার প্রতিষ্ঠাকালীন সদস্য ছিলেন। ১৯৮৪ সালে তিনি মুজিব নগর স্মারক উন্মুক্ত নকশা প্রতিযোগিতায় প্রথম পুরস্কার লাভ করেন। ১৯৯৭ সালে জালাল আহমদ তার নিজের ফার্ম জে. এ. আর্কিটেক্টস লিমিটেড প্রতিষ্ঠা করেন। তার নির্মিত গুরুত্বপূর্ণ স্থাপনাসমূহ হল ঢাকার স্কলাস্টিকা স্কুল ভবন; ফরিদপুর, রংপুর ও বগুড়ার ব্র্যাক প্রশিক্ষণ কেন্দ্র; এবং তাঞ্জানিয়ায় ডোমিনিক রেসিডেন্স। ২০০৪ সালে তিনি নর্থ সাউথ ইউনিভার্সিটি ইন্টারন্যাশনাল ডিজাইন কম্পিটিশনে এবং ২০০৯ সালে ফ্রাঙ্কো-জার্মান এম্বাসি ডিজাইন কম্পিটিশনে তৃতীয় স্থান লাভ করেন। পাশাপাশি তিনি ইউনিভার্সিটি অফ এশিয়া প্যাসিফিকের খণ্ডকালীন শিক্ষক। বাংলাদেশ স্থপতি ইনস্টিটিউট পুরস্কার "Past Executive & Other Committees"। বাংলাদেশ স্থপতি ইনস্টিটিউট। ৩ মে ২০১৭ তারিখে মূল থেকে আর্কাইভ করা। সংগ্রহের তারিখ ১২ এপ্রিল ২০১৭।  তারেক, মোহাম্মদ (২২ আগস্ট ২০১৬)। "সাইফ উল হকের স্থাপত্য ভাবনা"। আনন্দ আলো। সংগ্রহের তারিখ ১২ এপ্রিল ২০১৭।  "Jalal Ahmad"। Worldview। সংগ্রহের তারিখ ১২ এপ্রিল ২০১৭।  "Jalal Ahmad awards"। JAArchitects। সংগ্রহের তারিখ ১২ এপ্রিল ২০১৭।  জে. এ. আর্কিটেক্টস
আবুল হোসেন (মুক্তিযোদ্ধা)

শহীদ আবুল হোসেন (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। আবুল হোসেনের জন্ম ঢাকায়। তিন ভাই ও ছয় বোনের মধ্যে তৃতীয় ছিলেন তিনি। তার বাবার নাম মো. ইসমাইল মিয়া এবং মায়ের নাম সাজেদা খাতুন। আবুল হোসেন অবিবাহিত ছিলেন। ১৯৭১ সালে কলেজের শিক্ষার্থী ছিলেন আবুল হোসেন। মুক্তিযুদ্ধ শুরু হলে জুন মাসে তিনি ভারতে যান। ২ নম্বর সেক্টরের অধীনে বিশেষ প্রশিক্ষণ নিয়ে গেরিলা যুদ্ধ করেন। মুক্তিযুদ্ধের চূড়ান্ত পর্যায়ে তিনি ছিলেন কেরানীগঞ্জে। ১৭ ডিসেম্বর ভোরে সেখান থেকে ঢাকায় আসার পথে বুড়িগঙ্গা নদীতে নৌকাডুবিতে তিনিসহ ১১ জন মুক্তিযোদ্ধা মারা যান। ১৯৭১ সালের ২৫ সেপ্টেম্বর ঢাকা মেডিকেল কলেজের কাছে ২ নম্বর সেক্টরের প্রশিক্ষণপ্রাপ্ত কয়েকজন গেরিলা মুক্তিযোদ্ধা তখন গোপনে অবস্থান করছিলেন পুরান ঢাকায়। তারা প্রাদেশিক সরকারের উচ্চপদস্থ বিশেষ কেউ বা সমপর্যায়ের কারও ওপর অপারেশন করার জন্য সুযোগ খুঁজছিলেন। একদিন তারা সেই সুযোগ পেয়ে গেলেন। সেদিনিই সকালে লালবাগের এক রেস্তোরাঁয় জলযোগ করছিলেন এনায়েত। এমন সময় একটি গাড়ি তার দৃষ্টি আকর্ষণ করে। সেই গাড়ির সামনে পতাকাদণ্ড এবং তাতে ছিল পাকিস্তানি পতাকা। গাড়িটি গিয়ে দাঁড়াল লালবাগের নেজামে ইসলামী অফিসের সামনে। এনায়েত ভাবলেন, এ ব্যাটা নিশ্চয় মালিক মন্ত্রিসভার মন্ত্রী। যদি তাই হয় তাহলে তো পোয়াবারো! তিনি খুঁজে বের করলেন সহযোদ্ধা আবুলকে। দ্রুত তারা তাদের অস্ত্রশস্ত্র ও গোলাবারুদ রাখার গোপন স্থান থেকে সংগ্রহ করলেন গ্রেনেড ও ফসফরাস বোমা। তারপর তারা দুজন পরনের কাপড়চোপড় বদলে পরলেন পায়জামা-পাঞ্জাবি। মাথায় কিস্তি টুপি। লালবাগের রাস্তায় তারা দুজন মোটরসাইকেল নিয়ে অপেক্ষা করতে থাকলেন। এমন সময় তারা দেখতে পেলেন সে গাড়ি আসছে। লালবাগের চৌরাস্তার মোড়ে তারা প্রথম চেষ্টা করলেন গ্রেনেড ছোড়ার। কিন্তু ব্যর্থ হলেন। গাড়ি দ্রুত চলে গেল। তারা গাড়ির পিছু নিলেন। পেছনে পেছনে যেতে থাকলেন। যেতে যেতে ঢাকা মেডিকেল কলেজের উত্তর পাশের চার রাস্তার মোড়ে সিগন্যালের লাল বাতি জ্বলে উঠল। থেমে গেল গাড়ি। গাড়ির পেছনে ছিল একটি জিপ। তাতে নেজামে ইসলামী দলের বেশ কয়েকজন কর্মী। গাড়ির পাশে একটি ট্রাক দাঁড়িয়ে। গাড়ি ও ট্রাকের মাঝের ফাঁকে ঢুকে পড়ল মোটরসাইকেল। এনায়েত খোলা জানালা দিয়ে হাত গলিয়ে ছেড়ে দিলেন পিন খোলা গ্রেনেড আর আবুল ফসফরাস বোমা। এনায়েত জানালা দিয়ে হাত ঢোকাতেই মাওলানা চিৎকার দিয়ে উঠল। তখন বেলা আনুমানিক দুপুর একটা। গাড়িতে ছিল পূর্ব পাকিস্তানের প্রাদেশিক সরকারের স্থানীয় স্বায়ত্তশাসন দপ্তরের মন্ত্রী নেজামে ইসলামী দলের মোহাম্মদ ইসহাকের। এই অপারেশনে মোহাম্মদ ইসহাক, গাড়ির চালকসহ কয়েকজন আহত হয়। পরদিন খবরের কাগজেও এ খবর প্রকাশিত হয়। বীর প্রতীক "দৈনিক প্রথম আলো, "তোমাদের এ ঋণ শোধ হবে না" | তারিখ: ১৫-১২-২০১১"। ২০২০-০২-০৬ তারিখে মূল থেকে আর্কাইভ করা। সংগ্রহের তারিখ ২০১৭-০৪-১২।  একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। পৃষ্ঠা ১৭১। আইএসবিএন 9789843338884।
ইসলামি সংস্কৃতিতে আলী

মুহাম্মাদ ব্যতীত ইসলামিক ইতিহাসে ইসলামি ভাষায় যে ব্যক্তির সম্পর্কে সবচেয়ে বেশি লেখা হয়েছে তিনি হলেন হযরত মওলা আলী। ওমানের ইবাদিরা ছাড়া বিশ্বের প্রতিটি মুসলমান হযরত আলীর প্রতি সম্মান প্রদর্শন করে থাকেন। ইসলামের প্রাথমিক যুগে যারা প্রথম ঈমান এনেছিলেন তাদের মধ্যে অন্যতম এবং সবচেয়ে জ্ঞানী ব্যক্তি হওয়া ছাড়াও তিনি ইসলামি বিশ্বাস এবং ইসলামি আইন শাস্ত্রের উপর ব্যাপক পান্ডিত্য অর্জন করেছিলেন। তিনি তার বীরত্ব এবং সাহসের জন্যেও পরিচিত ছিলেন। মুসলমানরা মুহাম্মাদ, হযরত আলী এবং অন্যান্য সকল বিদ্বুষী ব্যক্তিদের সম্মান দিয়ে থাকেন। "Ali"। Encyclopædia Britannica Online।  |সংগ্রহের-তারিখ= এর |ইউআরএল= প্রয়োজন (সাহায্য)
ইদা কারমেলিত্তা

ইদা কারমেলিত্তা অথবা ফারহিন ইদা কারমেলিত্তা লায়লা ফিজেরার্দো ছিলেন একজন শ্রীলঙ্কান সংখ্যালঘু তামিল নারী। ১৯৯৯ সালের ১২ জুলাই শ্রীলঙ্কার গৃহযুদ্ধ চলাকালে তাঁকে গণধর্ষণ ও হত্যা করা হয়। ইদা কারমেলিত্তা ১৬ বছরে বয়সে একজন শিশু সৈনিক হিসেবে তামিল বিদ্রোহী বাহিনী এলটিটিই-তে যোগ দিয়েছিলেন এবং তিন বছর দলটির সদস্যা ছিলেন। এরপর তিনি দলত্যাগ করেন এবং খুন হওয়ার মাত্র এক মাস আগে শ্রীলঙ্কান পুলিশের কাছে আত্মসমর্পণ করেন। ১৯৯৯ সালের ১২ জুলাই রাতে পাঁচ জন লোক ইদার বাড়িতে দরজা ভেঙে প্রবেশ করে এবং বাড়ির বাসিন্দাদের বেঁধে রাখে। এরপর তারা ইদাকে গণধর্ষণ করে এবং হত্যা করে। ঘটনাটি মান্নার জেলার পাল্লিমুনাই শহরে সংঘটিত হয়। মান্নারের শবপরীক্ষকের প্রতিবেদন অনুযায়ী, ইদার মৃতদেহে ধর্ষণ ও যৌন নির্যাতনের চিহ্ন ছিল এবং তাঁর স্তন ও ঠোঁটে কামড়ের দাগ ছিল। তাঁর যোনির মধ্যে গুলি করা হয়েছিল। ইদার মৃত্যুর পর তাঁর ভাইবোনেরা ভারতে একটি শরণার্থী শিবিরে পালিয়ে যান। ইদার মা প্রথমে শ্রীলঙ্কাতেই থেকে গিয়েছিলেন এবং তাঁর মেয়ের হত্যাকারীদের বিচারের মুখোমুখি করতে দৃঢ়প্রতিজ্ঞ ছিলেন। কিন্তু ২০০০ সালের জানুয়ারিতে এই মামলার আইনজীবী কুমার পোন্নামবালাম কলম্বোতে নিহত হওয়ার পর তিনিও দেশত্যাগ করেন। এই ধর্ষণ ও খুনের ঘটনা শ্রীলঙ্কায় এবং অন্যত্র গণমাধ্যমে বিপুলভাবে আলোচিত হয়। দুইজন সন্দেহভাজনকে ইদাদের একজন প্রতিবেশী শনাক্ত করেন এবং ভারতে পালিয়ে যাওয়ার আগে ইদার ভাই আরেক সন্দেহভাজন ব্যক্তিকে শনাক্ত করেন। সাক্ষীরা শ্রীলঙ্কান সেনাবাহিনীর একজন কর্পোরাল এবং একজন সৈনিককে একটি পরিচিতিমূলক প্যারেডে শনাক্ত করেছিলেন এবং শনাক্তকৃতদের বন্দি করা হয়েছিল। কিন্তু সাক্ষীদের ভীতিপ্রদর্শন করা হয় এবং তাঁরা ভারতে পালিয়ে যান। ফলে মামলাটির আর নিষ্পত্তি হয় নি। সন্দেহভাজনদের জামিন প্রদান করা হয়েছে। "SRI LANKA: Rape in custody 2002"। Amnesty.org। ২০০৭-০২-২২। ২০০৭-০৯-০১ তারিখে মূল থেকে আর্কাইভ করা। সংগ্রহের তারিখ ২০১৭-০৪-১২।  "Innocents Lost by Jimmie Briggs"। Curledup.com। ২০০৭-০২-২২। ২০১৭-০৪-২৪ তারিখে মূল থেকে আর্কাইভ করা। সংগ্রহের তারিখ ২০১৭-০৪-১২।  "JRS Dispatches No. 80:Sri Lanka"। Relief Web। ২০০৭-০২-২২। ২০০৭-০৯-২৭ তারিখে মূল থেকে আর্কাইভ করা। সংগ্রহের তারিখ ২০১৭-০৪-১২।  "World Reporort:2002 :Sri Lanka"। HRW। ২০০৭-০২-২২।  http://www.state.gov/g/drl/rls/hrrpt/2002/18315.htm।  |শিরোনাম= অনুপস্থিত বা খালি (সাহায্য)
জুন

জুন গ্রেগরীয় পঞ্জিকা বা খ্রিস্টীয় বর্ষপঞ্জী অনুসারে বছরের ষষ্ঠ মাস। এ মাসে মোট ৩০ দিন। ১ জুন বিশ্ব দুগ্ধ দিবস শিশু দিবস (আন্তর্জাতিক) বিজয় দিবস (তিউনিশিয়া) স্বাধীনতা দিবস (সামোয়া) ২ জুন শিশু দিবস (উত্তর কোরিয়া) ৩ জুন শহীদ দিবস (উগান্ডা) ৪ জুন পতাকা দিবস (এস্তোনিয়া) স্বাধীনতা দিবস (টোঙ্গা) ৫ জুন বিশ্ব পরিবেশ দিবস বাবা দিবস (ডেনমার্ক) সংবিধান দিবস (ডেনমার্ক) ৬ জুন জাতীয় দিবস (সুইডেন) ৭ জুন পতাকা দিবস (পেরু) ছয়দফা দিবস (বাংলাদেশ) ৮ জুন বিশ্ব সমুদ্র দিবস বিশ্ব মস্তিস্কের টিউমার দিবস ৯ জুন জাতীয় বীর দিবস (উগান্ডা) ১০ জুন পর্তুগাল দিবস (পর্তুগাল) ১১ জুন শিক্ষার্থী দিবস (হন্ডুরাস) ১২ জুন স্বাধীনতা দিবস (ফিলিপাইন) রাশিয়া দিবস (রাশিয়া) হেলসিঙ্কি দিবস (ফিনল্যান্ড) ১৩ জুন ১৪ জুন বিশ্ব রক্তদাতা দিবস পতাকা দিবস (মার্কিন যুক্তরাষ্ট্র) ১৫ জুন প্রকৌশলী দিবস (ইতালি) ১৬ জুন প্রকৌশলী দিবস (আর্জেন্টিনা) যুব দিবস (দক্ষিণ আফ্রিকা) ১৭ জুন বাবা দিবস (এল সালভাদোর, গুয়েতেমালা) ১৮ জুন ওয়াটারলু দিবস (যুক্তরাজ্য) মানবাধিকার দিবস (আজারবাইজান) ১৯ জুন শ্রমিক দিবস (ত্রিনিদাদ ও টোবাগো) ২০ জুন শহীদ দিবস (ইরিত্রিয়া) জুন মাসে জন্মগ্রহণকারীদের রাশি ২০ জুন পর্যন্ত মিথুন এবং ২১ জুন থেকে কর্কট।
আর্কাইভ ডট অর্গ

arXiv (উচ্চারণ "আর্কাইভ") হল সংশোধনের পর প্রকাশনার জন্য অনুমোদিত ইলেকট্রনিক প্রাক মুদ্রণের (ই-মুদ্রণ হিসাবে পরিচিত) একটি সংগ্রহস্থল, যেটি গণিত, পদার্থবিজ্ঞান, জ্যোতির্বিজ্ঞান, কম্পিউটার বিজ্ঞান, পরিমাণগত জীববিদ্যা, পরিসংখ্যান এবং পরিমাণগত অর্থব্যবস্থা বিভাগের বৈজ্ঞানিক কাগজপত্র নিয়ে গঠিত। এগুলিতে অনলাইনের মাধ্যমে প্রবেশ করা যায়। আর্কাইভ কম-ব্যান্ডপ্রস্থের টেক্স নথি বিন্যাস ব্যবহার করে। এর ফলে বৈজ্ঞানিক কাগজপত্রগুলিকে সহজেই ইন্টারনেটের মাধ্যমে প্রেরণ করা যায় এবং ক্লায়েন্ট-সাইডের মাধ্যমে প্রদান করা যায়। ১৯৯০ সালের কাছাকাছি সময়ে জোয়ান্নে কোহন তার সহকর্মীদের পদার্থ বিজ্ঞানের প্রাক-মুদ্রণগুলি ই-মেইল করা শুরু করেন, কিন্তু দ্রুতই প্রেরিত গবেষণা পত্রের সংখ্যার জন্য ই-মেইল বক্সের ধারণক্ষমতা পূর্ণ হয়ে গিয়েছিল। পরবর্তীকালে পল জিন্সপ্যাঙ কেন্দ্রীয় সংরক্ষণাগারের প্রয়োজন উপলব্ধি করেন, এবং ১৯৯১ সালের অগাস্ট মাসে তিনি একটি মেইল বক্সের কেন্দ্রীয় সংগ্রহস্থল তৈরি করেন যা লস আলামস ন্যাশনাল পরীক্ষাগারে সঞ্চিত ছিল, এবং যা যে কোনও কম্পিউটার থেকে ব্যবহার করা যেতে পারত। "arxiv.org Site Overview"। অ্যালেক্সা ইন্টারনেট। ডিসেম্বর ২৪, ২০১৮ তারিখে মূল থেকে আর্কাইভ করা। সংগ্রহের তারিখ সেপ্টেম্বর ১১, ২০১৬।  Steele, Bill (Fall ২০১২)। "Library-managed 'arXiv' spreads scientific advances rapidly and worldwide"। Ezra (ইংরেজি ভাষায়)। Ithaca, New York: কর্নেল বিশ্ববিদ্যালয়। পৃষ্ঠা ৯। ওসিএলসি 263846378। জানুয়ারি ১১, ২০১৫ তারিখে মূল থেকে আর্কাইভ করা। Pronounce it 'archive'. The X represents the Greek letter chi [ χ ].  O'Connell, Heath (২০০০)। "Physicists Thriving with Paperless Publishing"। arXiv:physics/0007040 । উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আনন্দ শিপইর্য়াড এন্ড স্লিপওয়েজ

আনন্দ শিপইয়ার্ড এন্ড স্লিপওয়েজ হচ্ছে বাংলাদেশের একটি জাহাজ নির্মাণকারী প্রতিষ্ঠান। এটিই বাংলাদেশের প্রথম প্রতিষ্ঠান যেটি সমুদ্রগামী জাহাজ নিমার্ণ করে বিদেশী ক্রেতার কাছে হস্তান্তর করে। এটি আনন্দ গ্রুপের একটি প্রতিষ্ঠান। বেসরকারি খাতে এটিই বাংলাদেশের সর্ববৃহৎ জাহাজ নিমার্ণকারী প্রতিষ্ঠান। ১৯৮৩-এ আনন্দ বিল্ডার্স নামে বুড়িগঙ্গা নদীর পাশে এই জাহাজ নিমার্ণকারী প্রতিষ্ঠানটি প্রতিষ্ঠা করা হয়। পরবর্তীকালে ব্যবসায় বাড়তে থাকলে ১৯৮৫-এ এটির বর্তমান অবস্থান মেঘনা নদীর পাশে স্থানান্তর করা হয়। ১৯৯৯-এ প্রতিষ্ঠানটির আধুনিকায়ন ও ধারনক্ষমতা বৃদ্ধি করা হয় এবং নাম পরিবর্তন করে রাখা হয় আনন্দ শিপইয়ার্ড এন্ড স্লিপওয়েজ লিমিটেড। শিপইর্য়াডটির উৎপাদন স্থানের আয়তন ৮০,০০০বর্গ মিটার। এতে ৭০০ এর অধিক জনশক্তি নিয়োজিত রয়েছে, এটি প্রতি বছর জাহাজ থেকে ৮০০০ টন স্টিল উৎপাদন করে। নভেম্বর ২০০৮ পর্যন্ত এটি ইউরোপীয় ও আফ্রিকান ক্রেতাদের কাছ থেকে ৩৪টি জাহাজ নির্মাণের জন্য $৩৭৩ মিলিয়ন মার্কিন ডলার সমম্যল্যের অর্থের অর্ডার গ্রহণ করেছে। আনন্দ শিপইয়ার্ড ডেনমার্ক, জার্মানি, নরওয়ে, মোজাম্বিক প্রভৃতি দেশে জাহাজ রপ্তানী করে থাকে। এটি কোন সম্পূর্ণ তালিকা নয়। তথ্যের পরিবর্তণও ঘটতে পারে। ডেনিস কোম্পানির কাছে দি স্টিলা ম্যারিস (২০০৮ সালে) মোজাম্বিক সরকারের কাছে ৬টি ফেরী এবং জাহাজ। জার্মান কোম্পানি এইচএস সিফার্টস জিএমবিএইচ অ্যান্ড কোং কেজিএমএস এর কাছে এমভি আনসু (২০১৯ সালে) আনন্দ গ্রুপ "Ananda Group – Quality is our moto" (ইংরেজি ভাষায়)। সংগ্রহের তারিখ ২০২৩-০৫-১৪।  Report, Star Business (২০০৮-১১-১৪)। "Ferries handed to Mozambique"। The Daily Star (ইংরেজি ভাষায়)। সংগ্রহের তারিখ ২০২৩-০৫-১৪।  Report, Star Business (২০০৮-১১-১৪)। "Ferries handed to Mozambique"। The Daily Star (ইংরেজি ভাষায়)। সংগ্রহের তারিখ ২০২৩-০৫-১৪।  "দেশের সবচেয়ে বড় সমুদ্র জাহাজ রফতানি হলো জার্মানিতে"। ইত্তেফাক। ফেব্রুয়ারি ৭, ২০১৯। সংগ্রহের তারিখ এপ্রিল ২৯, ২০১৯।  [১] আনন্দ গ্রুপের ওয়েবসাইট [২] ওয়েব্যাক মেশিনে আর্কাইভকৃত ৮ জুন ২০১১ তারিখে দি খালিজ টাইমসে নিবন্ধ
হেনরি (কমিক্স)

হেনরি (বাংলায় হেনরি, গাবলু বা গুণধর) ১৯৩২ সাল থেকে চালু হওয়া কার্ল অ্যান্ডারসন কৃত সৃষ্ট একটি কমিক স্ট্রিপ। প্রধান চরিত্র একটি ন্যাড়া মাথার বাচ্চা ছেলে যে কথা বলে না। প্রথম কয়েকটি পর্ব বাদ দিলে চরিত্রটি মূলত মূকাভিনয়ের মাধ্যমে যোগাযোগ করে, যা হেনরির কমিক বই বেরোবার পর থেকে বদল হয়। "Henry: Not Black Like Me, Hogan's Alley, 2010"। ১০ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ১২ এপ্রিল ২০১৭।  "সংরক্ষণাগারভুক্ত অনুলিপি"। ১৩ জুন ২০১৭ তারিখে মূল থেকে আর্কাইভ করা। সংগ্রহের তারিখ ১২ এপ্রিল ২০১৭।  "Baxter, Art. Henry: The Saturday Evening Post Years, 1932–1934"। ২১ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ১২ এপ্রিল ২০১৭।
মণিকুন্তলা সেন

মণিকুন্তলা সেন (১১ ডিসেম্বর ১৯১০ - ১১ সেপ্টেম্বর ১৯৮৭) ছিলেন ভারতের কমিউনিস্ট পার্টির প্রথম কয়েকজন সক্রিয় মহিলা সদস্যাদের মধ্যে অন্যতম। অবিভক্ত বাংলার প্রথম সারির মহিলা নেত্রী ও বঙ্গীয় প্রাদেশিক মহিলা আত্মরক্ষার সমিতির অন্যতম প্রতিষ্ঠাত্রী। উনি ওনার স্মৃতিকথা 'সেদিনের কথা' (ইংরেজিতে 'ইন সার্চ অফ ফ্রিডম: অ্যান আনফিনিশড জার্নি') - এর জন্য বিখ্যাত। মণিকুন্তলা সেনের জন্ম ১৯১০ খ্রিস্টাব্দের ১১ ডিসেম্বর অধুনা বাংলাদেশের বরিশালে। পিতা বিলাশচন্দ্র সেন ছিলেন বরিশাল জেলার স্থানীয় জমিদারের কমন ম্যানেজার। উনি বিখ্যাত জাতীয়তাবাদী নেতা ও শিক্ষাবিদ অশ্বিনী কুমার দত্ত, যিনি ওনার পরিবারের পরিচিত ছিলেন, দ্বারা প্রভাবিত হন। এছারাও ছিলেন উনি যেখান থেকে স্নাতক হন, সেই ব্রজমোহন কলেজের অধ্যক্ষ জগদীশ চন্দ্র মুখোপাধ্যায়। ১৯২৩ সালে মহাত্মা গান্ধী যখন বরিশালে যান তখন ওনারে সাথে মণিকুন্তলা সেনের দেখা হয়। সেদিনের কথা (আত্মজীবনীমূলক গ্রন্থ) জনজাগরণে নারীজাগরণে (২০২০), আনন্দ পাবলিশার্স, কলকাতা আইএসবিএন  ৯৭৮-৮১-৮৬০১-৭৭৮-৪ ইন সার্চ অফ ফ্রিডম:অ্যান্ডফিনিশিড জার্নি(২০০১), স্ত্রী,আইএসবিএন ৯৭৮-৮১-৮৫৬০-৪২৬-৮ 'সেদিনের কথা' স্মৃতিকথার ইংরাজী অনুবাদ। আইএসবিএন ৮১-৮৫৬০৪-২৬-৬ অঞ্জলি বসু সম্পাদিত,সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ২৯২, আইএসবিএন ৯৭৮-৮১-৭৯৫৫-২৯২-৬ Sengupta, Nitish K. (২০১১)। Land of Two Rivers: A History of Bengal from the Mahabharata to Mujib। Penguin Books। পৃষ্ঠা 212। আইএসবিএন 978-0143416784।
জুলাই

জুলাই গ্রেগরীয় বর্ষপঞ্জী বা খ্রিস্টীয় বর্ষপঞ্জী অনুসারে বছরের সপ্তম মাস। এ মাসে মোট ৩১ দিন। রোমান সেনাপতি জুলিয়াস সিজার এ মাসে জন্মগ্রহণ করেছিলেন। তাই তার নামানুসারে এ মাসের নাম জুলাই রাখা হয়েছে। স্বাধীনতা দিবস (সোমালিয়া): ১ জুলাই স্বাধীনতা দিবস (বেলারুশ): ৩ জুলাই স্বাধীনতা দিবস (ফিলিপাইন): ৪ জুলাই স্বাধীনতা দিবস (যুক্তরাষ্ট্র): ৪ জুলাই স্বাধীনতা দিবস (আলজেরিয়া): ৫ জুলাই স্বাধীনতা দিবস (ভেনিজুয়েলা): ৫ জুলাই স্বাধীনতা দিবস (আর্জেন্টিনা): ৯ জুলাই স্বাধীনতা দিবস (দক্ষিণ সুদান): ৯ জুলাই স্বাধীনতা দিবস (বাহামা দ্বীপপুঞ্জ): ১০ জুলাই স্বাধীনতা দিবস (কলম্বিয়া): ২০ জুলাই স্বাধীনতা দিবস (বেলজিয়াম): ২১ জুলাই স্বাধীনতা দিবস (মালদ্বীপ): ২৬ জুলাই স্বাধীনতা দিবস (পেরু): ২৮ জুলাই স্বাধীনতা দিবস (ভানুয়াটু): ৩০ জুলাই
জোভান্নি দি সের জোভান্নি গুইদি

জোভান্নি দি সের জোভান্নি গুইদি (ইতালীয়: Giovanni di ser Giovanni Guidi) (১৪০৬ – ১৪৮৬), যিনি লো স্কেজ্জা (ইতালীয়: Lo Scheggia) হিসেবেও পরিচিত, ছিলেন রেনেসাঁস যুগের একজন ইতালীয় চিত্রশিল্পী, ভাস্কর এবং একজন স্থপতি। তার ভাই বিখ্যাত চিত্রশিল্পী মাজাৎচো। জোভান্নি ১৪০৬ সালে সান জোভান্নি ভালদার্নোতে জন্মগ্রহণ করেন। ১৪১৭ সালে তার পরিবার ফ্লোরেন্সে চলে যায়। ১৪২০ ও ১৪২১ সালের মধ্যে তিনি লরেঞ্জো বিচ্চির সাথে পরিচিত হন, এবং সম্ভবত জোভান্নি তার কর্মশালায় সহকারী হিসেবে কাজ করতেন। ১৪২৬ সালে তিনি তার ভাই মাজাৎচোর গ্যারেন্টার হিসেবে পিসায় তালিকাভুক্ত হন। তিনি ১৪২৮ সালে তার ভাইয়ের উত্তরাধিকার প্রত্যাখ্যান করেন। ১৪২৯ সালে জোভান্নি ফ্লোরেন্সে তার নিজের কর্মশালা চালু করেন। ১৪৩০ সালে তিনি সেন্ট লুকের গিল্ডে যোগদান করেন। তিনি ফোর্জেরিনারিও বা বক্ষ নির্মাতা হিসেবে লেগনাইওলির গিল্ডে যোগদান করেন। পরবর্তীতে তিনি ১৪৩৩ সালে শিল্পকলা বিষয়ে মেট্রিকুলেশন পাশ করেন। ১৪৩৬ থেকে ১৪৪০ সালের মধ্যে তিনি ফ্লোরেন্তিন ক্যাথেড্রালের সাক্রিস্টিতে খচিত করার জন্য কার্টুন জমা দেন। Pernis, Maria Grazia; Adams, Laurie (2006). Lucrezia Tornabuoni De' Medici and the Medici Family in the Fifteenth Century. New York: Peter Lang Publishing, Inc. ISBN 978-0820476452.
আগস্ট

আগস্ট গ্রেগরীয় বর্ষপঞ্জি বা খ্রিস্টীয় বর্ষপঞ্জী অনুসারে বছরের অষ্টম মাস। এ মাসে মোট ৩১ দিন। রোমান সম্রাট আগস্টাসের সম্মানে মাসের নামকরণ করা হয় আগস্ট। আন্তর্জাতিক যুব দিবস : ১২ আগস্ট স্বাধীনতা দিবস (পাকিস্তান) : ১৪ আগস্ট স্বাধীনতা দিবস (ভারত) : ১৫ আগস্ট জাতীয় শোক দিবস (বাংলাদেশ) : ১৫ আগস্ট আন্তর্জাতিক মানবতা দিবস : ১৯ আগস্ট
দারুহরিদ্রা

দারুহরিদ্রা (বৈজ্ঞানিক নাম: Berberis asiatica Roxb. Ex. Dc) (ইংরেজি: Barberry) হচ্ছে Berberidaceae পরিবারের Berberis গণের একটি উদ্ভিদ। দারুহরিদ্রা গাছে গায়ে কাঁটায় ভরা, দেখতে মধ্যমাকৃতির, অনেকটা লেবু গাছের মত, পাতার আকার ছোট ও পুরু এবং এর কিনারা খাঁজকাটা। এর ফল দেখতে কিসমিসের মত এবং খেতে টক। গাছে ফুল ফোটে বসন্তকালে এবং ফল হয় গ্রীষ্মকালে। এই গাছের কাঠ ও শিকড় ঔষধি দ্রব্য হিসেবে ব্যবহার করা হয়ে থাকে । বাংলাদেশ, ভারত, নেপাল ও এ উপমহাদেশের বিভিন্ন পাহাড়ি অঞ্চলে এই গাছ জন্মে। দারুহরিদ্রা আয়ুর্বেদী ঔষুধ হিসাবে রোগ নিরাময়ে কাজ করে। লিভার জনিত রোগে ও জন্ডিস নিরাময়ে ফলপ্রদ একটি উদ্ভিদ। এটি রক্ত পরিষ্কার, ঘাম নিঃসারক, প্লিহা বেড়ে যাওয়া সমস্যা সমাধানে উপকারি। শ্বেতপ্রদর, রক্তপ্রদর দূর করার জন্য এর মুলের রস করলে উপকার পাওয়া যাবে।
ধীরাজ চৌধুরী

ধীরাজ চৌধুরী (জন্ম: এপ্রিল ১, ১৯৩৬) একজন ভারতীয় চিত্রশিল্পী।। ধীরাজ চৌধুরীর ৮০টিরও বেশি চিত্র প্রদর্শনী হয়েছে, যার মধ্যে ১৬টি আন্তর্জাতিক পর্যায়ের চিত্র প্রদর্শনী হয়েছে। যার মধ্যে মার্কিন যুক্তরাষ্ট্র, যুক্তরাজ্য, ফ্রান্স, জার্মানি, সুইজারল্যান্ড, ও সিঙ্গাপুরে হওয়া চিত্র প্রদর্শনীগুলি বিশেষভাবে উল্লেখযোগ্য। "'Dhiraj Choudhury , Indian Painter':"। Indianetzone।  উইকিমিডিয়া কমন্সে ধীরাজ চৌধুরী সংক্রান্ত মিডিয়া রয়েছে।
দিওয়ানি মাস্তানি

"দিওয়ানি মাস্তানি" (হিন্দি: दीवानी मस्तानी) বলিউড ব্লকবাস্টার চলচ্চিত্র দিওয়ানি মাস্তানির একটি জনপ্রিয় গান। চলচ্চিত্রটি ২০১৫ সালে মুক্তি লাভ করে। গানটির সুরকার হলেন সঞ্জয় লীলা বানসালী এবং গানটিতে কণ্ঠ দেন শ্রেয়া ঘোষাল।গানটি রেকর্ডের সময় কোরাসে ছিলেন গণেশ চন্দনশিব, মুজতবা আজীজ নাযা, আলতামাশ ফরিদি, ফারহান সাবরি। মুূলত গানটি লিখেছেন সিদ্ধার্থ গরিমা, তবে গানটির মারাঠি সংস্করণ লিখেছেন গণেশ চন্দন শিব এবং কাউয়ালি সসংস্করণ লিখেছেন নাসির ফারায। "Bajirao Mastani declared Blockbuster."। DekhNews। ৮ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৭ ফেব্রুয়ারি ২০১৬।  ""Deewani Mastani" song details"। iTunes। সংগ্রহের তারিখ ১৭ অক্টোবর ২০১৫।  "Deewani Mastani Lyricist."। Eros International। ২২ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৭ অক্টোবর ২০১৫।  iTunes Google Play Online streaming at Saavn Online streaming at Gaana ওয়েব্যাক মেশিনে আর্কাইভকৃত ২৮ সেপ্টেম্বর ২০১৭ তারিখে Online streaming at Saavn of Tamil version Online streaming at Saavn of Telugu version
আলু বোখারা

আলু বোখারা (বৈজ্ঞানিক নাম: Prunus × domestica) (ইংরেজি: Plum) অর্থাৎ ইউরোপীয় পাল্ম রোসাসে (Rosaceae) পরিবারের সপুষ্পক ফলজ উদ্ভিদের একটি প্রজাতি। এটি পর্ণমোচী বৃক্ষ, ইংরেজিতে প্লাম হিসাবে পরিচিত, যদিও সমস্ত প্লাম এই প্রজাতির অন্তর্ভুক্ত নয়। গ্রিনেজেজ এবং মনাক্কা P. domestica উপ-প্রজাতির অন্তর্ভুক্ত। এই সংকর প্রজাতিটি Prunus spinosa এবং Prunus cerasifera.থেকে সৃষ্টি। এটি একটি বৃহৎ গুল্ম বা ছোট গাছ ফর্ম জাতীয়। এটি কাটাযুক্ত গাছ, ফুল সাদা হয়, বসন্তকাল ফোটে। ফল আকার ডিম্বাকৃতি বা গোলাকৃতি হয়। মশলা জাতীয় ফল হিসেবে বিবেচিত। আলুবোখারা হলো শুকনা পাম ফল। এতে ক্যালরির মাত্রা খুব কম থাকে। এশিয়া অঞ্চলে অ্যালোভেরা উদ্ভিদ প্রজাতির মানানী, মেথাইল এবং রেড বাট জাতের আলু বোখারা গাছের চাষ হয়ে থাকে । ইউরোপীয় পাল্ম রোসাসে পরিবারের সম্পূরক পলজ উদ্ভিদের একটি প্রজাতি এই আলু বোখারা । প্রথমে ফলটি স্বাদ টক হয় । তবে পাকার পর তা কালো হয়ে মিষ্টি হয়ে যায়। আলু বোখারা সাধারণত ইরাক, ইরান, পাকিস্তান ও ভারতে জন্মে থাকে। বর্তমানে বাংলাদেশে বাণিজ্যিকভাবে এর চাষ বেশ লাভজনক। তবে ভারতের কাশ্মীর, হিমালয়, পাকিস্তান, আফগানিস্তান এবং ইরানে প্রচুর পরিমাণে চাষ হয়। পোলাও, বিরিয়ানি, রোস্ট, সালাদ, জ্যাম, জ্যালি, আচার এবং বোরহানিসহ নানা অভিজাত খাবার তৈরিতে আলু বোখারা ব্যবহার হয়। পুষ্টি বিশেষজ্ঞদের মতে ক্যালসিয়াম, আয়রন, পটাশিয়াম, সোডিয়াম এবং ম্যাগনেসিয়াম সমৃদ্ধ আলু বোখারায় রয়েছে ফ্যাট, প্রোটিন, ভিটামিন এ, বি, সি, কে এবং ই। এছাড়াও অ্যালোভেরায় অ্যান্টিঅক্সিডেন্ট রয়েছে যা ক্যান্সারের ঝুঁকি কমায়। আলু বোখারা কাঁচা অবস্থায় ফল হিসেবে খাওয়া হয় "The Plant List: A Working List of All Plant Species"। এপ্রিল ৪, ২০২২ তারিখে মূল থেকে আর্কাইভ করা। সংগ্রহের তারিখ জানুয়ারি ২৭, ২০১৪।  Roskov Y., Kunze T., Orrell T., Abucay L., Paglinawan L., Culham A., Bailly N., Kirk P., Bourgoin T., Baillargeon G., Decock W., De Wever A., Didžiulis V. (ed) (২০১৪)। "Species 2000 & ITIS Catalogue of Life: 2014 Annual Checklist."। Species 2000: Reading, UK.। সংগ্রহের তারিখ ২৬ মে ২০১৪। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link) Crane, M. B. (১৯৪৭)। THE GENETICS OF GARDEN PLANTS (পিডিএফ)। MACMILLAN & Co. LTD। পৃষ্ঠা 233। ২০১৭-১২-১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৭-০৬-২৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Khanizadeh, S.; Cousineau, J. (২০০০)। Our Plums/Les Pruniers de chez nous। Agriculture and Agri-Food Canada/Agriculteur et Agroalimentaire Canada। আইএসবিএন 978-0-660-61568-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে আলু বোখারা সংক্রান্ত মিডিয়া রয়েছে। উইকিপ্রজাতিতেআলু বোখারা সম্পর্কিত তথ্য।